钦定古今图书集成/理学汇编/文学典/第177卷 > 《徐师曾文体明辩》 > 《跋先大父秦国公所作涪州使君李昌年墓志铭》前人
## 钦定古今图书集成/理学汇编/文学典/第177卷 > 《徐师曾文体明辩》 > 《跋先大父秦国公所作涪州使君李昌年墓志铭》前人

右《涪州使君李公墓志铭》，“先大父宫傅所作，先人少
师实书丹。按李氏之先，以勋业事太祖皇帝，自是世
有显人志其墓者，又皆一时名卿。凡园亭在汴都则
有翰林王公元之记，丞相李文正公而下诸贤歌诗，
在洛中则韩忠献公、富文忠公、司马文正公而下皆
赋焉。今涪州曾孙衮之，以予家三世通姻好，万里相”
访，且出其家传石刻甚备，独《涪州铭文》不在，乃录本
以遗衮之，且以补史之阙文云。淳熙八年辛丑岁谨
记